# ELEMENTI I KRITERIJI PRAĆENJA I OCJENJIVANJA IZ FIZIKE

|  |  |  |  |  |  |
| --- | --- | --- | --- | --- | --- |
|  OCJENARUBRIKE | ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJAN (1) |
| USVOJENOST NASTAVNIH SADRŽAJA | Učenik samostalno interpretira fizikalne pojave, zakone i teorije i obrazlaže uzročno-posljedične veze, te primjenjuje sadržaje u novim situacijama. Učenik uspješno uočava korelacije sa srodnim obrazovnim sadržajima, te je znanje sposoban prenositi drugim učenicima. Od 86%-100% riješenih problemskih situacija. | Učenik razumije obrazovne sadržaje, samostalno se služi usvojenim znanjem, navodi vlastite primjere, uspješno opisuje i objašnjava uzročno-posljedične veze, a pri izvođenju zaključaka i povezivanju sadržaja potrebna mu je manja pomoć nastavnika.Od 71%-85% riješenih problemskih situacija. | Učenik razlikuje i poznaje sve fizikalne pojmove, zakone i mjerne jedinice. Obrazovne sadržaje razumije, ali ih ne zna primijeniti, niti obrazložiti vlastitim primjerima.Od 56%-70% riješenih problemskih situacija. | Učenik djelomično prepoznaje osnovne fizikalne pojmove, zakone i jedinice. Učenik iznosi naučene obrazovne sadržaje uz pomoć nastavnika koji ga vodi i usmjerava kraćim potpitanjima.Od 41%-55% riješenih problemskih situacija. | Učenik ne prepoznaje osnovne fizikalne pojmove, zakone i mjerne jedinice. Učenik ni uz pomoć nastavnika ne dolazi do ispravnog odgovora.Od 0%-40% riješenih problemskih situacija. |
| PRAKTIČAN RAD | Učenik može:-sakupiti i organizirati podatke o problemu iz različitih izvora-osmisliti pokus za rješavanje problema- samostalno planirati i izvesti eksperimentalnu proceduru-samostalno formulirati zaključke, kritički ih analizirati i otvoriti nove probleme za daljnja istraživanja | Učenik može:-samostalno složiti i izvesti pokus sa zadanim priborom i po uputama- samostalno prepoznati varijable i izmjeriti njihove vrijednosti-izmjerene podatke prikazati grafički i tablično-formulirati zaključke u suradnji s ostalim učenicima i učiteljem | Učenik može:-samostalno složiti i izvesti jednostavan pokus sa zadanim priborom i po uputama-samostalno izmjeriti i prikazati podatke jednostavnih pokusa-objasniti zaključke jednostavnih pokusa | Učenik može:-prepoznati pribor i mjerne jedinice za izvođenje pokusa-složiti pokus uz pomoć članova grupa ili učitelja sa zadanim priborom i po uputama-opisati opažanja i bilježiti podatke pri izvođenju pokusa-izvoditi jednostavnijamjerenja-objasniti zaključke nakon što su ih donijeli ostali članovi grupe | Učenik ne prati tijek odvijanja procesa pri izvođenju pokusa i ne surađuje s ostalim učenicima. |
| Praktičan rad prati i sljedeće elemente:DOMAĆE ZADAĆE/RADNU BILJEŽNICUPREZENTACIJE(referate,plakate)ZALAGANJE | Sve postavljene zadatke obavlja uredno, samoinicijativno, služeći se dodatnim sadržajima. Odgovoran prema svim postavljenim zadacima.Učenik čitavo vrijeme govori tečno, gramatički pravilnim i razumljivim rečenicama; jasno objašnjava; nema pogrešaka u sadržaju (pisanih i usmenih); slikovito objašnjava; odgovara na sva postavljena pitanja. Prezentacija je zanimljiva, vrijeme brzo prolazi.Učenik pozitivno reagira na zahtjeve koje nastavnik postavlja, primjerene komunikacije,poštuje pravila rada, ima primjeren odnos prema radu, imovini, redovno piše zadaće, poštuje tuđa para, daje primjer drugima. | Učenički radovi riješeni uredno, sa djelomično riješenim problemskim zadacima.Učenik govori tečno, razumljivim rečenicama; jasno objašnjava; nema pogrešaka u sadržaju (pisanih i usmenih); odgovara na većinu postavljenih pitanja. Prezentacija je većim dijelom zanimljiva.Učenik redovno pohađa nastavu, ima primjeren odnos prema učenju, radu, izvršavanju dogovornih zadataka, prihvaća odgovornost za svoje postupke, nosi pribor, uvažava nastavnika i učenike. | Učenički radovi riješeni uredno, ali bez problemskih zadataka. Postavljene zadatke obavlja površno.Učenik povremeno zastajkuje, govori nejasno; neke stvari ostaju nejasne; postoje pogreške u sadržaju;u stanju je odgovoriti na polovicu postavljenih pitanja. Prezentacija nije tečna, povremeno je dosadno.Učenik redovno pohađa nastavu uz poneki izostanak, postavljena pravila uglavnom poštuje. Redovno piše domaće zadaće, nosi pribor, povremeno ne reagira na potrebe i zahtjeve koje nastavnik postavlja; uvažava nastavnika i učenike. | Učenički radovi nisu u potpunosti riješeni i uredni.Učenik veći dio zastajkuje, ne dovršava rečenice, govori nerazumljivo; ono što objašnjava uglavnom ostaje nejasno; postoje pogreške u sadržaju; u stanju je odgovoriti samo na manji broj pitanja. Prezentacija nije tečna, uglavnom je dosadno.Učenik pohađa nastavu uz poneki izostanak, sudjeluje u radu na poticaj nastavnika, pasivno prati nastavu. Redovito piše domaće zadaće, nosi pribor, ima dobar odnos spram nastavnika i učenika. | Ne rješava zadaće i radnu bilježnicu. Bilješke i didaktički materijal nepotpuni i neuredni.Učeniku ništa nije jasno, nije izgovorio ni jednu razumljivu rečenicu; nije odgovorio ni na jedno pitanje.Učenik neopravdano izostaje s nastave, ometa nastavu, ne prati događanja na satu, ne nosi pribor, ne poštuje dogovorena pravila, ne obazire se na upozorenja nastavnika, neodgovoran prema postavljenim zadacima. |
| PRIMJENA ZNANJA | Učenik logičkim slijedom, temeljito, uspješno i argumentirano rješava problemske zadatke, a sposoban je pronaći i nove primjere na kojima samostalno povezuje nastavne sadržaje.Od 86%-100% riješenih točnih odgovora. | Učenik uspješno, s razumijevanjem i uz malu pomoć nastavnika rješava složenije zadatke, a stečeno znanje zna primijeniti na nove primjere.Od 71%-85% riješenih točnih odgovora. | Učenik uz nastavnikovu pomoć uspijeva, s manjim pogreškama, riješiti jednostavnije zadatke, zna objasniti primjere obrađene na satu ili opisane u udžbeniku.Od 56%-70% riješenih točnih odgovora. | Učenik uz stalnu pomoć i navođenje nastavnika, nepotpuno, površno, i s pogreškama rješava jednostavne zadatke izravnim uvrštavanjem podataka u formulu, koristi primjere navedene na satu ili opisane u udžbeniku, bez objašnjenja.Od 41%-55% riješenih točnih odgovora. | Učenik obrazlaže gradivo nesuvislo i bez logike, ne rješava najjednostavnije zadatke, ni nakon dodatnih potpitanja i navođenja nastavnika ne dolazi do rješenja.Od 0%-40% riješenih točnih odgovora. |

Napomena: U svim vidovima ocjenjivanja valja imati na umu osobnost učenika, njegove eventualne poteškoće te probleme u svladavanju gradiva.

Do novih spoznaja možemo doći tek ako smo spremni preispitati naučeno, preoblikovati i staviti na kušnju ono poznato i kritički se odnositi prema naslijeđenom.

***Mašta je važnija od znanja. Kad je učenik spreman, učitelj se pojavljuje posvuda. Ne trudite se postati uspješan, već vrijedan čovjek.***

 *Albert Einstein Dan Millman Albert Einstein*

***Ne možemo svi činiti velika djela,
ali možemo činiti mala djela s velikom ljubavlju****.*

*Majka Tereza*